{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":37,"n_cols":6,"rows_kept":37,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Zakona o proračunu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Jasminka Najev","NACRT PRIJEDLOGA ZAKONA O PRORAČUNU","U vezi sa člankom 38. stavak 6. pojasniti kako postupiti u slučaju kad predstavničko tijelo usvoji financijski plan proračunskog korisnika sadržanog u proračunu, a koji je različit od već usvojenog prijedloga financijskog plana od strane upravljačkog tijela korisnika, na samom kraju godine kad više nema vremena napraviti potrebne izmjene i usvojiti izmijenjeni plan do kraja godine\n\nU vezi sa člankom 26. stavak 2. dopuniti s obvezom izrade uputa i za razdoblje privremenog financiranja (pitanje 1. Upitnika o fiskalnoj odgovornosti)\n\n\nU vezi sa člankom 38, stavak 4. pojasniti je li upravna tijela dostavljaju prijedlog svog financijskog plana i konsolidirane prijedloge financijskih planova ili pojedinačne prijedloge planova proračunskih korisnika u svojoj nadležnosti ili je to stvar odluke JLP(R)S"]
[2,"IVICA BOŠNJAK","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 11.","nakon riječi \"iskazuju\" zamijeniti postojeći tekst sa \"u hrvatskim kunama\".    Službena valuta RH je već 27godina hrvatska kuna i bez obzira na namjeru predlagatelja da zakonskim prijedlogom anticipira i uredi izričaj na neutralan način, držim neprimjerenim izbaciti naziv nacionalno važeće valute već 27 godina i zamjeniti ga na ovakav način. Kada se službena valuta promijeni, biti će dovoljno vremena da se u skladu sa svim izmjenama drugih zakona uskladi u nazivu ali opet ne sa izrazom \"službena valuta\", nego stvarna i postojeća."]
[3,"Grad Pula - Pola","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 26.","u stavku 1. brisati točku i dodati \"najkasnije do 31. srpnja tekuće godine\".\nObrazloženje:\nOdredbama članka 156. propisane su novčane kazne  za JLPRS ukoliko ne satavi uputu za izradu proračuna i  ukoliko uputa ne sadrži sve elemente iz stavka 3. članka 26. Zakona.  Kako je proračun kompleksan dokument treba ostaviti JLPRS dovoljno vremena da  donese svoje upute za izradu  proračuna."]
[4,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 26.","Stavak 1. – predlažemo navođenje roka (kao u važećem Zakonu, do 15. kolovoza ili do 20. kolovoza, kako je bilo u Nacrtu prijedloga  Zakona o proračunu iz siječnja 2020. godine), \nStavak 2. – predlažemo dopunu, tako da iza riječi “financijskih planova “ dodaju riječi:  “upravnih tijela i “, obzirom da se proračun sastoji od financijskih planova upravnih tijela i financijskih planova proračunskih korisnika. Skrećemo pozornost na članak 28. koji je posebnim stavkom definirano je da se financijski planovi proračunskih korisnika odnose i na financijske planove upravnih tijela, a u članku 38. jasno su naznačeni (razdvojeni) financijski planovi upravnih tijela i proračunskih korisnika. Navedeno upućuje na različit pristup u definiranju financijskih planova.\nStavak 3. pod b) predlažemo da se u stavku 3. briše tekst „- visinu manjka, odnosno viška prihoda nad rashodima po izvanproračunskom korisniku jedinice lokalne i područne (regionalne) samouprave, te za iduću proračunsku godinu i za sljedeće dvije godine i“ iz razloga što imamo samo jednog izvanproračunskog korisnika, te mu ne možemo određivati niti višak niti manjak. U dijelu planiranja prihoda izvanproračunski korisnik je samostalan jer ima vlastite prihode, a Županija ga ne financira za redovno poslovanje. \nU dijelu koji se odnosi na način izrade i rokove potrebno je dodati da se rokovi odnose i na financijske planove upravnih tijela JLP(R)S."]
[5,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 31.","Predlažemo da se dopuni na način da se obrazloženje posebnog dijela proračuna temelji i na obrazloženjima financijskih planova upravnih tijela (i to većim dijelom budući da upravna tijela provode uglavnom više programa, projekata..), a ne samo obrazloženjima proračunskih korisnika. Također, ovu dopunu je potrebno napraviti u članku 79. stavak 4.  koji se odnosi na obrazloženje posebnog dijela izvještaja o izvršenju proračuna."]
[6,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 31.","S obzirom da jedinice lokalne samouprave  imaju obvezu izrade provedbenih programa,  u kojem se sve aktivnosti i projekti iz proračuna grupiraju u mjere, a  na razini mjera utvrđuju se pokazatelji rezultata predlažem brisati ovaj dio da obrazloženje proračuna sadrži i pokazatelje uspješnosti iz akta strateškog planiranja. \nPokazatelji rezultata dovoljni su da bi se pratilo izvršavanje određene mjere iz provedbenog programa, a mjera upravo sadrži aktivnosti i programe koji se pojavljuju u obrazloženju posebnog dijela proračuna."]
[7,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 34.","Radi usklađenja terminologije sadržaja Proračuna sa sadržajem financijskog plana (članci 29. i 34.), predlažemo da se u članku 34. stavak 1. podstavak 1.  tekst: „- Sažetak Plana prihoda i rashoda“ mijenja, tako da glasi: „- Sažetak Računa  prihoda i rashoda“, a u podstavku 2. tekst: „- Plan prihoda i rashoda“ mijenja, tako da glasi: „- Računa  prihoda i rashoda“"]
[8,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 38.","Predlažemo izmjenu stavka 7. tako da glasi: \n“ (7) U slučaju iz stavka 6. ovoga članka upravljačko tijelo usvaja financijski plan koji je sadržan u proračunu koji je donio Sabor, odnosno predstavničko tijelo. “."]
[9,"Primorsko-goranska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 38.","U članku 38. tekst stavka 7. umjesto:\n\n„U slučaju iz stavka 5. ovog članka upravljačko tijelo usvaja financijski plan koji je sadržan u proračunu koji je donio Sabor, odnosno upravno tijelo.“\n\npotrebno je ispraviti kako slijedi:\n\n„U slučaju iz stavka 6. ovog članka upravljačko tijelo usvaja financijski plan koji je sadržan u proračunu koji je donio Sabor, odnosno predstavničko tijelo.“\n\nObrazloženje: u tekstu je greškom naveden članak 5. umjesto 6., te je navedeno da proračun donosi upravno umjesto predstavničkog tijela."]
[10,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 39.","Predlažemo izmjenu stavka 7. tako da se riječi “iz stavka 5. “ zamijene riječima “iz stavka 6. “."]
[11,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 42.","S obzirom da je za ekonomsku klasifikaciju utvrđeno da se proračun donosi na razini skupine, potrebno je utvrditi da se kod izvora financiranja upotrebljavaju izvori  - opći prihodi i primici, doprinosi, vlastiti, prihodi za posebne namjene ...... s obzirom da je to razina koja je određena pravilnikom o proračunskim klasifikacijama\n\nTakođer je potrebno utvrditi kako se prikazuju izvori, na razini razdjela, glave ili na razini aktivnosti. Prijedlog ih je utvrditi na razini razdjela s obzirom da razdjel određuje programe i aktivnosti unutar programa, a sve u cilju uspješne provedbe određenog programa koji se provodi i kroz upravni odjel ali i kroz proračunske korisnike u njegovoj nadležnosti."]
[12,"Istarska županija - Regione Istriana","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 45.","Članak 45. stavak 1. „Izmjenama i dopunama proračuna mijenja se isključivo plan za tekuću proračunsku godinu.“\nPredlažemo da se u Izmjenama i dopunama proračuna obuhvate i projekcije iz razloga što one prikazuju cjelovitu situaciju s programima, aktivnostima i projektima koji se planiraju. Činjenica je da život ne prestaje 1.1., odnosno 31.12. Mnogi europski projekti se ne mogu planirati u Proračunu jer se dinamika otvaranja natječaja i dovršetka procesa odobravanja ne poklapaju s procesom planiranja proračuna. Stoga se mogu uvrstiti tek u Izmjenama i dopunama proračuna. Europski projekti su višegodišnji, stoga je neophodno radi cjelovite informacije koju se daje prikazati kroz cijeli vremenski tijek. \n\nOsim europskih projekata tijekom godine mogu se prihvatiti projekti i uvrstiti u Proračun Izmjenama i dopunama i iz drugih izvora. Npr. Iz raznih ministarstava se raspisuju natječaji za projekte koji se provode lokalno u gradovima, općinama, županijama. Postoje i druge situacije u kojima se ili preuzimaju dugoročne obveze ili odustaje od njih. Npr. Ukoliko jedinica iz opravdanih razloga izađe iz dugoročnog projekta, izmjenom i dopunom proračuna smije svesti plan tekuće godine na 0,00 kn, ali u projekcijama ostavlja plan, to će zbuniti nekoga tko čita proračun i navesti ga na pogrešne zaključke. \n\nČesto se kod prijave na natječaje po EU fondovima traži da se u projekcijama Proračuna dokaže da su osigurana sredstva, te ukoliko se projekcije ne budu mogle mijenjati, moguća je situacija da se neće moći dokazati da se planiraju sredstva proračuna za određeni projekt. \nUkoliko na državnoj razini nije prihvatljivo mijenjati projekcije, onda molimo da se raspišu različita pravila, te da se na JLPRS razini to omogući."]
[13,"Grad Pula - Pola","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 52.","Prijedlog stavka  1. \nNamjenski prihodi su doprinosi, prihodi za posebne namjene, pomoći, donacije i prihodi od prodaje ili zamjene nefinancijske imovine u vlasništvu Republike Hrvatske, odnosno JLPRS.\nObrazloženje:\nOdredba \"prihodi od prodaje ili zamjene nefinancijske imovine u vlasništvu proračunskog korisnika, a koja nije stečena iz općih prihoda i primitaka, te naknade s naslova osiguranja ako premija nije plaćena iz općih prihoda i primitaka\" nije dovoljno jasna koji su prihodi namjenski u JLPRS, kako će se kroz godine pratiti koja imovina se financira iz općih prihoda i primitaka."]
[14,"Primorsko-goranska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 53.","U članku 53. stavku 2. propisano je kako slijedi:\n\n„Ako su namjenski prihodi i primici uplaćeni u nižem iznosu nego što je planirano, mogu se preuzeti i plaćati obveze do visine uplaćenih, odnosno prenesenih sredstava.“\n\nObrazloženje: način korištenja namjenskih prihoda najčešće je uređen odlukom, ugovorom ili nekim drugim aktom, a upravo je preuzimanje obveza preduvjet da bi se isti realizirali. Primjerice, metoda nadoknade troškova kod EU projekata je takva da se prihvatljivi troškovi refundiraju nakon što ih je nositelj ili partner isplatio pružatelju usluga ili zaposlenicima. U tom slučaju je nužno omogućiti preuzimanje obveza do visine plana i prije nego što su namjenski prihodi uplaćeni, a na temelju ugovora ili sporazuma o sufinanciranju, odnosno odluke o dodjeli sredstava. Iz navedenog razloga predlažemo uvesti novi stavak 3. kojim bi se omogućilo preuzimanje obveza i prije uplate namjenskih prihoda u određenim slučajevima.\n\nPrijedlog novog stavka 3.:\n „(3) Iznimno od stavka 2. ovog članka, obveze po osnovi namjenskih prihoda mogu se preuzeti do visine plana ukoliko je ostvarenje tih prihoda prethodno uređeno ugovorom ili sporazumom o sufinanciranju, odnosno odlukom ili drugim aktom o dodjeli sredstava.“"]
[15,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 53.","Odredbe stavka 3 i 4 se ponavaljaju"]
[16,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 56.","Predlažemo definiranje pojma \"nenamjenskih donacija\"."]
[17,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 64.","Vezano za stavak 2. da li se odlukom o izvršavanju proračuna može propisati da pročelnik upravnog odjela Grada može do nekog iznosa davati nalog za plaćanje predujma bez suglasnosti gradonačelnika ili to može isključivo proračunski korisnik"]
[18,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 66.","Pravilnikom o polugodišnjem i godišnjem izvještaju o izvršenju proračuna utvrđena je obveza polugodišnjeg i godišnjeg izvještavanja, a ne tromjesečno, predlaže se isto uskladiti"]
[19,"IVICA BOŠNJAK","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 67.","Ako je namjena korištenja proračunske zalihe da se u predloženom poboljšanom izričaju članka proračunska zaliha primjenjuje za izvanredne situacije i nepogode sa trenutnim učinkom, onda je rok od godinu dana neprimjeren jer implicira mogućnost da se sredstva za takve okolnosti osiguraju u rebalansu i/ili proračunu za naredno razdoblje. Prijedlog je u stavku 1. nakon riječi \"u roku od\" dopuniti \"120 dana od dana primitka sredstava\"\n1"]
[20,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 79.","Na razini plana provedbenih programa JLS utvrđuju pokazatelje rezultata, pa se predlaže ove pokazatelje uspješnosti u obrazloženju posebnog dijela proračuna brisati."]
[21,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 87.","Predlažemo da se  konkretnije definira izraz „zajedno“ jer  je nejasno što to znači - na istoj sjednici kao samostalan materijal ili u sklopu Proračuna županije. Ako se radi o dva različita akta bilo bi  dobro riječ „zajedno“ zamijeniti  s riječju „istovremeno“."]
[22,"IVICA BOŠNJAK","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 90.","U stavku 2 nakon riječi \"u roku od\" zamijeniti daljni tekst sa „ u roku od 15 dana od dana neprihvaćanja i nedonošenja  od strane predstavničkog tijela“. Propisani su rokovi podnošenja predstavničkom tijelu te je nesvrsishodno i neučinkovito  da rok i nadalje bude 60 dana od dana podnošenja predstavničkom tijelu a osobito jer razlozi nedonošenja mogu biti povrede zakona o proračunu za koje su propisane i prekršajne odredbe. Stoga je rok dostave prema Ministarstvu financija i Državnom uredu za reviziju potrebno primjereno skratiti."]
[23,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 119.","Potrebno definirati tko donosi odluku o kratkoročnom zaduženju."]
[24,"Istarska županija - Regione Istriana","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 121.","Članak 121. stavak 4. \n„ (4) Pod ostvarenim proračunskim prihodima podrazumijevaju se ukupni ostvareni prihodi pojedine jedinice lokalne i područne (regionalne) samouprave umanjeni za prihode:\n- od pomoći iz inozemstva i od subjekata unutar općeg proračuna te donacija i\n- s osnove dodatnih udjela u porezu na dohodak za financiranje decentraliziranih funkcija“\n\nPredlažemo da se briše tekst: \"- s osnove dodatnih udjela u porezu na dohodak za financiranje decentraliziranih funkcija\"\n\nObrazloženje je da je porez na dohodak ustvari izvorni prihod koji se ne bi trebao umanjivati. Drugi argument je da se upravo proračunski korisnici iz područja decentralizacije (škole, zdravstvene ustanove, domovi za starije osobe) najviše zadužuju za adaptiranje, nadogradnje i nove izgradnje zgrada za potrebe održavanje redovne djelatnosti."]
[25,"Istarska županija - Regione Istriana","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 121.","Članak 121. stavak 2.\n„(2) U iznos ukupne godišnje obveze iz stavka 1. ovoga članka uključen je iznos prosječnog godišnjeg anuiteta po kreditima, zajmovima, obvezama na osnovi izdanih vrijednosnih papira, danih jamstava i suglasnosti iz članka 127. stavka 1. ovoga Zakona te dospjele obveze iskazane u zadnjem raspoloživom financijskom izvještaju.\" \n\nPredlažemo da se dopuni sa slijedećim tekstom: \"Ukoliko se otplata kredita sufinancira iz drugih JLPRS ili ministarstava, tada oni u svoju ukupnu godišnju obvezu iz stavka 1. ovog članka pribrajaju i iznos prosječne godišnje obveze iz sporazuma, a jedinica koja se zadužila ili dala suglasnost umanjuje ukupnu godišnju obvezu iz stavka 1. ovog članka za isti iznos.“\n\nObrazloženje je da postoje slučajevi kada se radi financiranja investicije od zajedničkog interesa mogu u otplatu kredita uključiti gradovi, općine, ministarstva, te svoje obveze reguliraju sporazumima. U tom slučaju bi bilo pravedno da se i iznos godišnje obveze ispravi prema stvarnim obvezama koje su preuzete. Time bi se stopa zaduživanja umanjila kod nadležnog proračuna."]
[26,"IVICA BOŠNJAK","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 126.","U stavku 1 nakon riječi \"prihoda proračunske godine\" dodati \"  i umanjenog za kapitalne prihode\""]
[27,"Grad Pula - Pola","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 127.","U stavku 1. ovog članka namjena zaduženja vezuje se  na članak 120. stavak 1., međutim navedenim člankom propisana je zaduženje JLPRS ne  proračunskih korisnika.\nU stavku 2. ovog članka nije definirana namjena dugoročnog zaduženja"]
[28,"JASNA PERHAT","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 127.","U stavku 2. stoji da se mogu zadužiti dugoročno ali nije određena namjena. Ukoliko se određeno da se JLS mogu dugoročno zadužiti samo u određenim slučajevima (članak 120.) potrebno je i ovdje definirati da se izvanproračunski korisnici i pravne osobe mogu zadužiti ZA INVESTICIJU"]
[29,"Grad Pula - Pola","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 144.","stavak 9. brisati \"izmjenama i dopunama proračuna te o polugodišnjem i godišnjem izvještaju o izvršenju proračuna. \"\n Kako se svi dokumenti iz stavka 3. ovog članka zajedno sa obrazloženjima objavljuju na mrežnim stranicama,  trebalo bi izrađivati vodič za građane za proračun ne za ostale navedene dokumente,"]
[30,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 144.","Stavak 9. - je li nužno donošenje vodiča za građane za sve navedene dokumente? Predlažemo samo vodič prilikom donošenja proračuna. Ostalo navedeno ionako se objavljuje na mrežnim stranicama JLP(R)S čime je već osigurana transparentnost proračuna."]
[31,"IVICA BOŠNJAK","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 156.","U stavku 61., nakon riječi „duže od 12 mjeseci“, dopuniti sa „ili ako se kratkoročno zaduži sa prijelazom iz tekuće u slijedeću godinu i ne iskaže stavke kratkoročnog zaduživanja u proračunu ili financijskom planu“."]
[32,"IVICA BOŠNJAK","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 156.","Brisati stavak 10. . Nije opravdano stavljati u istu razinu kaznene odgovornosti sastavljanja Uputa za izradu proračuna i npr. nenamjenskog trošenja proračunskih sredstava ili financijskog plana, probijanje pozicija u izvršenju i sl. Ako praksa pokazuje da tek minoran broj malih JLS-a koje imaju ili nemaju proračunske korisnike, ne sastavi i dostavi Upute onda ovoj kaznenoj odredbi nije mjesto u čl. 156"]
[33,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 161.","Sstavak 1. tekst: „ – naputak iz članka 142. stavak 3.“ potrebno izmijeniti, tako da glasi: \n„ – naputak iz članka 142. stavak 4.“\nStavak 3. tekst: „ – uredbu iz članka 19. stavka 5.“ potrebno izmijeniti, tako da glasi: \n„ – uredbu iz članka 19. stavka 6.“."]
[34,"Osječko-baranjska županija","III. OCJENA I IZVORI POTREBNIH SREDSTAVA ZA PROVOĐENJE ZAKONA,\nČlanak 163.","Stavak 3.  - tekst: Uredbe iz članka 19. stavka 5.“ potrebno izmijeniti, tako da glasi: \n„ Uredbe iz članka 19. stavka 6.“."]